2. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΚΑΙ ΔΗΜΟΣΙΑΣ  ΤΑΞΕΩΣ Αριθ.258.Φ.101.31/1 της 10/26 Ιαν.1974  (ΦΕΚ Β΄79) Περί καθορισμού των προσόντων και της διαδικασίας επιλογής προσωπικού προσλαμβανομένου επί συμβάσει εργασίας ιδιωτικού δικαίου υπό της Υπηρεσίας Εθνικής Ασφαλείας του Υπουργείου Δημοσίας Τάξεως. Έχοντες υπ’ όψει τας διατάξεις:1)του άρθρ.2 του Ν.Δ.385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.», 2)του άρθρ.7 παρ. 1 του Ν.Π.Δ. 3/1973 «περί μετονομασίας της παρά τω Υπουργείω Δημοσίας Τάξεως Γενικής Διευθύνσεως Εθνικής Ασφαλείας, καθορισμού των αρμοδιοτήτων αυτής, οργανώσεως και λειτουργίας», 3)των άρθρ.40 παρ.7 και 42 του Ν.Δ.175/1973 «περί Υπουργικού Συμβουλίου και Υπουργείων» και 4)τας διατάξεις της υπ’ αριθ.20112/73 αποφάσεως του Πρωθυπουργού, «περί καθορισμού αρμοδιοτήτων του Υπουργού παρά τω Πρωθυπουργώ», αποφασίζομεν: (Αντί της σελ.298,23(α) Σελ.298,23(β) Προσόντα υποψηφίων Άρθρ.1.-Οι επί συμβάσει εργασίας ιδιωτικού δικαίου προσλαμβανόμενοι υπό της Υπηρεσίας Εθνικής Ασφαλείας (ΥΠ.Ε.Α.) του Υπουργείου Δημοσίας Τάξεως προς πλήρωσιν των δια του άρθρ.7 του Ν.Π.Δ. 3/1973 συσταθεισών παρ’αυτή θέσεων χειριστών διατρητικών και επαληθευτικών μηχανών και ειδικών συνεργατών, δέον να έχουν τα ακόλουθα προσόντα, η ύπαρξις ή μη των οποίων κρίνεται κατά τας διατάξεις του Νόμ.1811/1951 (τόμ.2Α σελ.257). Α΄.Γενικά προσόντα. α.Να κέκτηνται την Ελληνικήν Ιθαγένειαν. β.Να έχουν συμπεπληρωμένον το 21ον έτος της ηλικίας των, καθ’ όσον δε αφορά εις τους χειριστάς διατρητικών και επαληθευτικών μηχανών να μη έχουν υπερβή το 35ον έτος αυτής. γ.Να έχουν εκπληρώσει τας στρατιωτικάς των υποχρεώσεις ή να έχουν νομίμως απαλλαγή εκ τούτων και να μη είναι ανυπότακτοι ή να μη έχουν καταδικασθή τελεσιδίκως επί λιποταξία. δ.Να μη εμπίπτουν εις απαγόρευσίν τινα εκ των εν τω άρθρ.18 του Νόμ.1811/1951 «περί Κώδικος καταστάσεως Δημοσίων Διοικητικών Υπαλλήλων» διαλαμβανομένων. ε.Να έχουν το προσήκον εις δημόσιον υπάλληλο ήθος. ς.Να έχουν υγείαν και αρτιμέλειαν. ζ.Να κέκτηνται τουλάχιστον απολυτήριον γυμνασίου ή ετέρας ισοτίμου ανεγνωρισμένης σχολής. Β΄.Ειδικά προσόντα. Οι χειρισταί διατρητικών και επαληθευτικών μηχανών, δέον να γνωρίζουν εις καλόν βαθμόν την χρήσιν διατρητικής και επαληθευτικής μηχανής, οι δε ειδικαί συνεργάται να έχουν βαθείαν γνώσιν των θεμάτων της θέσεως δι’ ήν προορίζονται, προς απόδειξιν της οποίας δύνανται ούτοι να υποβάλλουν και τα τυχόν κατεχόμενα αποδεικτικά σπουδών ή έτερα συναφή έγγραφα. Διαδικασία επιλογής Άρθρ.2.-1.Οι κατά τα ανωτέρω συγκεντρούντες τα γενικά προσόντα υποψήφιοι διαγωνίζονται ενώπιον εξεταστικής Επιτροπής οριζομένης δι’ αποφάσεως του Αρχηγού της ΥΠ.Ε.Α. και συγκροτουμένης εκ τριών Αξιωματικών υπηρετούντων εν αυτή. Δια της αυτής αποφάσεως ορίζονται ο τόπος και ο χρόνος ενεργείας του διαγωνισμού, ως και πάσα αναγκαία λεπτομέρεια. 2.Η εξεταστική Επιτροπή τους μεν υποψηφίους χειριστάς διατρητικών και επαληθευτικών μηχανών υποβάλλει εις πρακτικήν δοκιμασίαν, διαρκείας δέκα πρώτων λεπτών της ώρας, τους δε προοριζομένους δια θέσεις ειδικών συνεργατών εις προφορικήν τοιαύτην, άνευ χρονικού τινός περιορισμού. 3.Η βαθμολογία γίνεται εις ακεραίους αριθμούς από 0 έως 20. Πρώτος βαθμολογεί ο Πρόεδρος της Επιτροπής και ακολούθως τα μέλη αυτής, αρχής γενομένης από του κατωτέρω ή νεωτέρου κατά βαθμόν. Η βαθμολογία των μελών δεν δύναται να διαφέρη της τοιαύτης του Προέδρου πλέον ή έλαττον των δύο μονάδων. 4.Μετά την εξέτασιν των υποψηφίων, η Επιτροπή συντάσσει πρακτικόν ενεργείας του διαγωνισμού, ως και πίνακας των επιτυχόντων και αποτυχόντων. 5.Η επιλογή δια την πλήρωσιν των κενών θέσεων ενεργείται κατά την εν τω πίνακι επιτυχόντων σειράν επιτυχίας των εξετασθέντων. Εν περιπτώσει ισοβαθμίας, προτιμώνται οι κεκτημένοι αποδεικτικόν σπουδών ανωτέρας σχολής ή λαβόντες υψηλοτέραν βαθμολογίαν εν τω αποδεικτικώ σπουδών των. Η παρούσα δημοσιευθήτω δια της Εφημερίδος της Κυβερνήσεως. 